Gunma (prefektura)

Japoniako Honshu uharteko prefetura bat da. Hiriburua Maebashi da.

 Historia 
Aztarna paleolitiko ugari aurkitu dira lurraldean. 1946an, Kasakake herrian, Iwajukun, kultura paleolitiko baten aztarnak aurkitu ziren, Japonian aurkitu diren lehenengoak.

Antzina, gaur egun Gunma prefeturaren lurraldea Kozuke probintzia izan zen.

Lehenengo zeta-fabrika modernoak Annakan eraiki ziren 1870eko hamarkadan, italiarren eta frantsesen laguntzaz.

 Geografia 
Kantō lautadako ipar-mendebaldeko muturrean dago. Prefeturak ez du kostalderik, eta aski menditsua da, erdialdean eta hego-ekialdean izan ezik, biztanle gehienak bizi diren partean, hain zuzen. Iparraldean Niigata eta Fukushima prefeturak ditu mugakide, eta Tochigi ekialdean. Mendebaldean, Nagano, eta, hegoaldean, Saitama.

Prefeturako ibai nagusiak Tone, Agatsuma eta Karasu dira.

 Banaketa administratiboa 
 Hiriak 
 Gunma prefeturako hiriak Kantō eskualdeko beste prefeturetakoekin konparatuta nahiko txikiak dira. Hona hemen handienak:
 Takasaki (375.342 biztanle)
 Maebashi (hiriburua, 344.871 bizt.)
 Ōta (219.789 bizt.)
 Isesaki (211.021 bizt.)
 Kiryū (124.077 bizt.)

 Hiri guztiak:
 Annaka
 Fujioka
 Isesaki
 Kiryū Maebashi (hiriburua)
 Midori
 Numata
 Ōta Shibukawa
 Takasaki
 Tatebayashi
 Tomioka
 Herriak 
 Agatsuma barrutia
Higashiagatsuma
Kusatsu
Naganohara
Nakanojō
Takayama
Tsumagoi
 Kanra barrutia
Kanra
Nanmoku
Shimonita Kitagunma barrutia
Shintō
Yoshioka
 Ōra barrutia
Chiyoda
Itakura
Meiwa
Ōizumi
Ōra
 Sawa barrutia
Tamamura Tano barrutia
Kanna
Ueno
 Tone barrutia
Katashina
Kawaba
Minakami
Shōwa

 Ekonomia 
Gunmako industria modernoen artean aipatzekoak dira garraio-ekipamenduaren eta ekipo elektrikoen industriak; gehienak Maebashi hiriburuan daude, bai eta Tokiotik gertuen dagoen eskualdean ere, ekialdean. Ōta hiriari industriak eman dio ospea, bertan baitago Subaru automobil-industria. Industria tradizional nagusia zeta-harren haztegiak dira.

 Ondasun nabarmenak 
 Mendiak: Akagi, Haruna, Myōgi eta Tanigawa.
 Aintzirak: Haruna eta Ōno.
 Kanayama gaztelua
 Nikkō Parke Nazionalaren hego-mendebaldeko zatia.
 Oze Parke Nazionala

 Iruditegia 

 Kanpo estekak 
 Gunma prefeturako webgune ofiziala (ingelesez)